eBook Insemnari dintr-un bordel turcesc - Philip O Ceallaigh
\ninsemnari dintr-un bordel turcesc este o colectie de 19 povestiri ce i-a adus autorului ei Premiul Rooney pentru Literatura Irlandeza, Glen Dimplex New Writers Award si elogiile criticilor britanici si americani, care nu s-au sfiit, totusi, sa se recunoasca putin depasiti de lumea imaginata de Philip O'Ceallaigh. Si asta pentru ca realitatea pe care o descriu cele mai multe dintre povestirile sale este perioada tulbure a tranzitiei de la nicaieri spre nicaieri in care pare sa se fi impotmolit Romania postcomunista. Microuniversul cartierelor periferice cu blocuri cenusii, apartamente inghesuite, robinete care curg si acoperisuri desfundate, lumea satelor incremenite intr-un Ev Mediu prelungit, a imigrantilor ilegali din Statele Unite si a prostituatelor exsovietice care fac cariera pe malul Mediteranei. Un loc cu oameni singuri care se intalnesc si se despart, se cauta si fug de ei insisi, descris onest, simplu, fara false pudori si fara iluzii, dar fermecator prin micile lui detalii si, in fond, cea mai buna dintre lumile posibile, pentru simplul fapt ca este singura pe care o avem.\n